

# Event Details

- **Event Name**: Πεζοπορικό/Πολιτιστικό 7ήμερο στα Καρπάθια Όρη της Ρουμανίας Συνοδός: Λάζαρος Κουλπούζης
- **Event Start and End Date**: Thu, 02 Jul, 2026 at 06:00 am – Wed, 08 Jul, 2026 at 09:00 pm (+03:00)
- **Event Description**: Οι Εξερευνητές θα βρεθούμε τον Ιούλιο στα Καρπάθια όρη της Ρουμανίας, έναν παραμυθένιο, μεσαιωνικό τόπο. 

Τα Καρπάθια Όρη είναι το καταφύγιο πολλών διαφορετικών ειδών ζώων όπως λύκοι, λύγκες, αλλά και τον μεγαλύτερο πληθυσμό καφέ αρκούδων σε όλη την Ευρώπη.

Μεταξύ άλλων σε αυτό το 7ήμερο ταξίδι θα γνωρίσουμε:

※ Το μαργαριτάρι των Καρπαθίων, όπως αποκαλούν τη Sinaia, όπου βρίσκονται τα κάστρα Peles και Pelistor, τα θερινά ανάκτορα των τελευταίων βασιλιάδων. 

※ Τη μεσαιωνική πόλη Brasov, μία από τις μεγαλύτερες πόλεις της Ρουμανίας με την περίφημη Μαύρη Εκκλησία (το μεγαλύτερο καθολικό ναό της χώρας σε γοτθικό ρυθμό). 

※ Τη λουθηρανική εκκλησία/φρούριο του 13ου αιώνα στο Harman, ένα μνημείο παγκόσμιας κληρονομιάς της UNESCO. 

※ Το Bran, όπου βρίσκεται το πιο γνωστό τουριστικό αξιοθέατο της χώρας, ο Πύργος του Κόμη Δράκουλα. 

※ Τη γενέτειρα του Vlad Tepes του Ανασκολοπιστή Sighisoara, μια από τις πιο όμορφες και καλοδιατηρημένες μεσαιωνικές πόλεις της Ευρώπης, επίσης μνημείο παγκόσμιας Κληρονομιάς της UNESCO. 

※ Το Sibiu όπου θα περπατήσουμε στην εντυπωσιακή παλιά πόλη που αποτελούσε ένα από τα πιο ισχυρά και ακμάζοντα οχυρά στην Ανατολική Ευρώπη. 

※ Την οδό Transfăgărășan, έναν εντυπωσιακό δρόμο που κατασκευάστηκε τη δεκαετία του 1970 με εντολή του δικτάτορα Nicolae Ceauşescu, που θα μας οδηγήσει στην εκπληκτική παγετώδη λίμνη Balea.

※ Το «Παρίσι της Ανατολής», όπως αποκαλούν το Βουκουρέστι, την πρωτεύουσα της Ρουμανίας, που ξεχωρίζει για τα εντυπωσιακά αξιοθέατα και μνημεία της. 

❗Ετοιμαστείτε λοιπόν για ένα ταξίδι στο χρόνο με ήπιες πεζοπορίες στα υπέροχα δάση των Καρπαθίων. ❗


➡️ Πρόγραμμα ⬅️

▶️1η ημέρα Πέμπτη, 02.07.2026

🕖 6:00 Συνάντηση στο αεροδρόμιο
🕖 7:30 Αναχώρηση για Βουκουρέστι (national airport  Henri Konta)

Από το αεροδρόμιο θα μας παραλάβει το πούλμαν και θα μεταβούμε οδικώς στη Sinaia για να περιηγηθούμε σε διάφορα σημεία ενδιαφέροντος. 

Θα ξεκινήσουμε από το γραφικό σιδηροδρομικό σταθμό που κατασκευάστηκε το 1913 αποκλειστικά προς εξυπηρέτηση της βασιλικής οικογένειας και των καλεσμένων της στο παρακείμενο ανάκτορο του Peles.

Θα περπατήσουμε στους δρόμους με τις εντυπωσιακές επαύλεις και εξοχικά που έχουν διατηρηθεί αναλλοίωτα στο χρόνο. Μεταξύ άλλων θα δούμε το παραμυθένιο πάρκο Ντιμίτριε Γκίκα με τα δαιδαλώδη μονοπάτια στον ίσκιο αιωνόβιων πλατανιών και πολύχρωμων παρτεριών και το ιστορικό μοναστήρι της Sinaia. Από τον πλακόστρωτο δρόμο μέσα στο δάσος θα κατευθυνθούμε στα εντυπωσιακά παλάτια Peles και Pelistor, τα θερινά ανάκτορα των τελευταίων βασιλιάδων. Εκεί μπορούμε να ξεκουραστούμε σε κάποιο από τα καταστήματα και εν συνεχεία να κατευθυνθούμε προς το ξενοδοχείο μας. 

Τακτοποίηση στο ξενοδοχείο το οποίο διαθέτει μεγάλη εσωτερική πισίνα που μπορούμε να χρησιμοποιήσουμε. 

Δείπνο, νυχτερινή βόλτα.

▶️ 2η ημέρα, Παρασκευή, 03.07.2026

Μετά το πρωινό μας θα μεταβούμε οδικώς  στο Busteni και θα πεζοπορήσουμε στο Bucegi Natural Park. (Έχει είσοδο 10 lei το άτομο)

🚶‍➡️Πεζοπορία:  Busteni (930μ.) - καταρράκτης Urlatoarea (1150μ.) - Caraiman Monastery (970μ.) - Busteni (930μ.)

🚶‍➡️ΧΑΡΑΚΤΗΡΙΣΤΙΚΑ ΔΙΑΔΡΟΜΗΣ:
Διάσχιση, 7,5 χιλιόμετρα, ΥΔ: +/-250μ., Ω.Π.: 4 ώρες, Β.Δ.: 1 Εύκολη διαδρομή

🚶‍➡️ΠΕΡΙΓΡΑΦΗ ΔΙΑΔΡΟΜΗΣ:
Θα περπατήσουμε μια διαδρομή σε δάσος με οξιές και πανύψηλα έλατα, ξεκινώντας από δασικό δρόμο έχοντας ανάβαση. Λίγο μετά τη συμβολή 2 ρεμάτων θα μπούμε σε μονοπάτι και θα προσεγγίσουμε τον καταρράκτη Urlatoarea με το χώρο αναψυχής. Στη συνέχεια θα ακολουθήσουμε άλλο μονοπάτι και περνώντας από γεφυράκια θα δούμε εντυπωσιακές ρίζες δέντρων να προεξέχουν δημιουργώντας φυσικά σκαλοπάτια σε κάποια σημεία. Θα πλησιάσουμε το τελεφερίκ και θα  συνεχίσουμε κάτω από τη σκιά του ελατοδάσους κατευθυνόμενοι προς στο Caraiman Monastery, χτισμένο στους πρόποδες του ορεινού όγκου Caraiman, με την εντυπωσιακή θέα. Επιστροφή στο Busteni για να μας παραλάβει το πούλμαν. 

Μετάβαση οδικώς στο ξενοδοχείο όπου μπορούμε να απολαύσουμε το μπάνιο μας στη μεγάλη πισίνα, ελεύθερος χρόνος. 

Δείπνο, νυχτερινή βόλτα. 

▶️ 3η μέρα, Σάββατο, 04.07.2026

Μετά το πρωινό μας θα μεταβούμε οδικώς στο Brasov, το οποίο ιδρύθηκε το 1211 από τους Τεύτονες Ιππότες και έγινε μία από τις επτά περιτειχισμένες ακροπόλεις της Τρανσυλβανίας (Siebenburgen = Επτά Κάστρα).

Είναι η έβδομη μεγαλύτερη πόλη της Ρουμανίας, σφύζει από ζωή και ελκύει χιλιάδες επισκέπτες. Στην κεντρική πλατεία Piata Sfatului δεσπόζει το παλιό Δημαρχείο, ενώ λειτουργεί από το 1364 υπαίθρια αγορά.  Γύρω της βρίσκονται το Σπίτι των Εμπόρων, το σπίτι-μουσείο της οικογένειας Muresan και η περίφημη Μαύρη Εκκλησία (ο μεγαλύτερος καθολικός ναός της Ρουμανίας σε γοτθικό ρυθμό). Η πόλη βρίσκεται πολύ κοντά σε ένα από τα πιο γνωστά χιονοδρομικά κέντρα της περιοχής, το Poiana Brasov.

🚶‍➡️Πεζοπορία:  Valea dracului (930μ.) - Solomon rocks (770μ.) - Διάσελο Mica (940μ.)

🚶‍➡️ΧΑΡΑΚΤΗΡΙΣΤΙΚΑ ΔΙΑΔΡΟΜΗΣ:
Διάσχιση, 7 χιλιόμετρα, ΥΔ: +/-320μ., Ω.Π.: 4 ώρες, Β.Δ.: 1 Μέτρια διαδρομή

🚶‍➡️ΠΕΡΙΓΡΑΦΗ ΔΙΑΔΡΟΜΗΣ:
Θα ξεκινήσουμε την πορεία μας έχοντας κατάβαση σε δάσος με οξιές και έλατα, πολλά βατόμουρα και σμέουρα στην «κοιλάδα του Διαβόλου». Το μονοπάτι παίρνει πιο έντονη κλίση καθώς θα πλησιάσουμε τους μικρούς καταρράκτες που έχουν λιγοστό νερό αυτή την εποχή. Φτάνοντας στην άσφαλτο θα συνδυάσουμε μονοπάτι και δασικούς δρόμους, περνώντας από διαμορφωμένο χώρο αναψυχής, και θα περιηγηθούμε γύρω από τους βράχους του Σολομώντα, ένα εντυπωσιακό μέρος όπου υπάρχει και αναρριχητικο πεδίο. Αφού ξεκουραστούμε, θα συνεχίσουμε ανηφορικά από άλλο μονοπάτι και θα προσεγγίσουμε το διάσελο Mica και μια φάρμα αλόγων, από όπου θα μας παραλάβει το πούλμαν. 

Μετάβαση οδικώς στο επιβλητικό κάστρο Bran, που απέκτησε τη φήμη του «Κάστρου του Κόμη Δράκουλα». Πρόκειται για ένα από τα σημαντικότερα αξιοθέατα της Ρουμανίας, κατασκευάστηκε τον 13ο αιώνα από Τεύτονες Ιππότες και σήμερα λειτουργεί ως μουσείο.

Ελεύθερος χρόνος για περιήγηση στο κάστρο (έχει είσοδο από 24 ευρώ) ή στον οικισμό

Μετάβαση οδικώς στο Brasov, τακτοποίηση στο ξενοδοχείο, δείπνο, νυχτερινή βόλτα στην πόλη

▶️ 4η μέρα, Κυριακή, 05.07.2026

Μετά το πρωινό μας θα ξεκινήσουμε ένα εκπληκτικό road trip για να περιηγηθούμε σε κάποια από τα πιο εντυπωσιακά αξιοθέατα της Ρουμανίας.

Πρώτος σταθμός μας το Harman, όπου θα επισκεφθούμε την ευαγγελική οχυρωμένη εκκλησία, ένα από τα 25 μνημεία παγκόσμιας κληρονομιάς της UNESCO στη Ρουμανία, που χρονολογείται από τον 13ο αιώνα, όταν Σάξονες άποικοι έχτισαν την αρχική κατασκευή. Προστέθηκαν μετέπειτα ισχυρά τείχη, προπύργια και τεράστιοι πύργοι. Τα επιβλητικά τείχη, τα επτά αμυντικά κανόνια και το καμπαναριό, ορατό από απόσταση, είναι ένα κόσμημα ανάμεσα στις πολλές οχυρωμένες εκκλησίες των Σαξόνων στην Τρανσυλβανία. 

Επόμενος σταθμός η Sighisoara. Κατά τον 12ο αιώνα, οι Σάξονες της Τρανσυλβανίας έχτισαν σε αυτό το μέρος μια νέα ακρόπολη. Εξακολουθεί μέχρι σήμερα να είναι μια από τις πιο όμορφες και καλύτερα διατηρημένες μεσαιωνικές πόλεις της Ευρώπης. Χαρακτηρισμένο ως Μνημείο Παγκόσμιας Πολιτιστικής Κληρονομιάς από την UNESCO, αυτό το άθικτο στολίδι με εννέα πύργους, πλακόστρωτα δρομάκια, οικίες και περίτεχνες εκκλησίες συναγωνίζεται τους ιστορικούς δρόμους της Παλιάς Πράγας ή της Βιέννης για ατμοσφαιρική μαγεία. Είναι επίσης η γενέτειρα του Vlad Tepes (Vlad the Impaler), κυβερνήτη της επαρχίας Walachia από το 1456 έως το 1462. Ήταν αυτός που ενέπνευσε τη φανταστική δημιουργία του Bram Stoker, τον Κόμη Δράκουλα. Το σπίτι του Vlad Tepes είναι μόνο ένα από τα πολλά αξιοθέατα εδώ. Άλλα περιλαμβάνουν την Εκκλησία στο Λόφο με τις τοιχογραφίες 500 ετών, το Ενετικό Σπίτι του 13ου αιώνα και την Εκκλησία της Δομινικανής Μονής, γνωστή για το σκαλιστό βωμό της τρανσυλβανικής αναγέννησης, τον μπαρόκ άμβωνα, τα ανατολίτικα χαλιά και το εκκλησιαστικό όργανο του 17ου αιώνα.

Μετάβαση οδικώς στο Sibiu για περιήγηση στην παλιά πόλη, όπου ήταν η μεγαλύτερη και πλουσιότερη από τις επτά τειχισμένες ακροπόλεις ( Siebenburgen ) που ιδρύθηκε τον 12ο αιώνα από Γερμανούς αποίκους γνωστούς ως «Τρανσυλβανούς Σάξονες».

Η παλιά πόλη του Sibiu έχει δύο διακριτά τμήματα: Την Άνω Πόλη, όπου βρίσκονται τα περισσότερα από τα ιστορικά ορόσημα του Sibiu, και την Κάτω Πόλη, με πολύχρωμα σπίτια σε λιθόστρωτα δρομάκια και οριοθετημένη από επιβλητικά τείχη της πόλης και αμυντικούς πύργους με θέα στον ποταμό Cibin.

Άφιξη στο ξενοδοχείο, τακτοποίηση, δείπνο, ελεύθερος χρόνος. 

▶️ 5η ημέρα, Δευτέρα, 06.07.2026

Μετά το πρωινό μας, θα μεταβούμε οδικώς στα βουνά Fagaras, προς το κρυμμένο στολίδι στην καρδιά των Καρπαθίων, την παγετώδη λίμνη Balea ακολουθώντας μια από τις πιο γραφικές οδικές διαδρομές στον κόσμο, την περίφημη οδό Transfăgărășan.

🚶‍➡️Πεζοπορία:  Cabina Balea (1250μ.) - ποταμός Balea (1600μ.)

🚶‍➡️ΧΑΡΑΚΤΗΡΙΣΤΙΚΑ ΔΙΑΔΡΟΜΗΣ:
Διάσχιση, 3 χιλιόμετρα, ΥΔ: +400/-20μ., Ω.Π.: 2.5 ώρες, Β.Δ.: 1 Μέτρια διαδρομή

🚶‍➡️ΠΕΡΙΓΡΑΦΗ ΔΙΑΔΡΟΜΗΣ:
Από την καμπίνα Balea και τα διάφορα μαγαζάκια με σουβενίρ και τοπικά προϊόντα θα ακολουθήσουμε μονοπάτι παράλληλα με τη ρεματιά και αφού περάσουμε γεφυράκι θα συνεχίσουμε σε παλιό κτιστό μονοπάτι, κάτω από την σκιά των ελάτων, με βρύα να έχουν καλύψει πέτρες και βράχια. Καθώς ανεβαίνουμε θα έχουμε θέαση από την απέναντι μεριά προς τον εντυπωσιακό καταρράκτη Balea, στη συνέχεια θα βγούμε σε ανοιχτό πεδίο γεμάτο μύρτιλα και κατεβαίνοντας προς το ποτάμι θα μας παραλάβει το πούλμαν όπου θα συνεχίσουμε οδικώς έως την λίμνη. 

Τακτοποίηση στο καταφύγιο, ξεκούραση και το απόγευμα μπορούμε να περπατήσουμε περιμετρικά της παγετώδους λίμνης που είναι περιτριγυρισμένη από πανύψηλες κορυφές και ίσως να δούμε κάποιες από τις μαρμότες που ζουν στην περιοχή.

Δείπνο και διανυκτέρευση στο καταφύγιο Lac Balea

▶️ 6η ημέρα, Τρίτη, 07.07.2026 
 
Μετά το πρωινό μας θα αναχωρήσουμε για το Βουκουρέστι, συνεχίζοντας στην περίφημη οδό Transfăgărășan, διασχίζοντας τα Καρπάθια Όρη. Στην άκρη του δρόμου είναι πιθανό να δούμε αρκούδες! 

Μετά την λίμνη Arges θα επισκεφθούμε ένα από τα πιο σημαντικά αξιοθέατα της Ρουμανίας, τα ερείπια πλέον του αληθινού κάστρου του Vlad Tepes του Ανασκολοπιστή, το κάστρο Poenari (Cetatea Poenari) που βρίσκεται σε έναν ορεινο βράχο κρυμμένο σε καταπράσινο δάσος με θέα στον ποταμό Arges. 

Χτίστηκε τον 13ο αιώνα από ηγεμόνες της Βλαχίας και τέθηκε υπό τον έλεγχο του Βλάντ Τεπες τον 15ο αιώνα, όταν και ανακατασκευάστηκε ώστε να μετατραπεί το σε ένα από τα κύρια φρούρια στα Καρπάθια Όρη. Σύντομα έγινε γνωστό ως ένα από τα αδιαπέραστα, σημαντικά οχυρά αντιμετώπισης των πολυάριθμων επιθέσεων της Οθωμανικής Αυτοκρατορίας.

Η πρόσβαση στο φρούριο (έχει είσοδο 6 ευρώ) γίνεται με ανάβαση σκαλοπατιών (υψομετρική διαφορά 180 μέτρων).

Άφιξη το απόγευμα στο ξενοδοχείο μας στο Βουκουρέστι, τακτοποίηση και δείπνο. 

Νυχτερινή βόλτα. 

▶️ 7η ημέρα, Τετάρτη, 08.07.2026

Μετά το πρωινό μας θα περιηγηθούμε σε αξιοθέατα στο Βουκουρέστι και την παλιά πόλη με ελληνόφωνο ξεναγό. ( Η αμοιβή του ξεναγού είναι μέσα στην τιμή).

Το απόγευμα θα μεταβούμε οδικώς στο αεροδρόμιο Χένρι Κοάντα για να πάρουμε την πτήση των 21:00 για Αθήνα.

Το κόστος περιλαμβάνει όλες τις μετακινήσεις μας με πούλμαν, καθώς και ημιδιατροφή στα παρακάτω ξενοδοχεία:

2 νύχτες (02 και 03.07.2026) Alexandrion Experience 4*, Sinaia
1 νύχτα (04.07.2026) Coroana Brașovului 3*, Brasov 
1 νύχτα (05.07.2026) Golden Tulip Ana Tower 4*, Sibiu 
1 νύχτα (06.07.2026) Cabana Lac balea 3*, Lac balea 
1 νύχτα (07.07.2026) Continental Forum 4*, București

Κόστος: 1.210€ (ανά άτομο) το δίκλινο, 1.510€ το μονόκλινο

Σημείωση: Η τιμή δεν περιλαμβάνει το αεροπορικό εισιτήριο (εκτιμώμενο κόστος 200-250€ ανάλογα με την προσφορά). Όσοι ενδιαφέρεστε, παρακαλώ να δηλώνετε έγκαιρα, για να πετύχουμε χαμηλές τιμές στα αεροπορικά εισιτήρια.

Ολιγομελές γκρουπ

Για να δηλώσετε το ενδιαφέρον σας για το ταξίδι μας, παρακαλούμε:

🔹Συμπληρώστε τη φόρμα https://forms.gle/aLaAi66WQ4ZhBz9A6
🔹ή καλέστε μας στα τηλέφωνα 6944351800, 210 9409801 (Στέλλα Λάιτμερ)

Συνοδός: Στέλλα Λάιτμερ

❗Ταξιδιωτικά έγγραφα: Οι πολίτες της ΕΕ, συνεπώς και οι Έλληνες, μπορούν να εισέρχονται στη Ρουμανία μόνο με την ταυτότητά τους, εφόσον είναι η καινούργια έκδοση. 
Εναλλακτικά, μπορεί να χρησιμοποιηθεί διαβατήριο, που ισχύει σε κάθε περίπτωση διεθνών ταξιδιών.
- **Event URL**: https://allevents.in/bucharest/Πεζοπορικό-Πολιτιστικό-7ήμερο-στα-Καρπάθια-Όρη-της-Ρουμανίας-Συνοδός-Λάζαρος-Κουλπούζης/200029356240458
- **Event Categories**: business, trips-adventures
- **Interested Audience**: 
  - total_interested_count: 124

## Ticket Details

- **Ticket URL**: http://facebook.com/200029356240458?utm_source=AllEvents.in&utm_medium=event-discovery-platform&utm_campaign=bucharest-events

## Event venue details

- **city**: Bucharest
- **state**: BU
- **country**: Romania
- **location**: Ρουμανία
- **lat**: 44.416666666667
- **long**: 26.1
- **full address**: Ρουμανία, Reprezentanță Comercială Stb, 040214 București, România, Bucharest, Romania

## Event Organizer details

- **affiliate_id**: 2
- **organizer**: ΕΞΕΡΕΥΝΗΤΕΣ-Φίλοι Πολιτιστικών και Πεζοπορικών εξορμήσεων (https://allevents.in/org/ΕΞΕΡΕΥΝΗΤΕΣ-Φίλοι-Πολιτιστικών-και-Πεζοπορικών-εξορμήσεων/20238580)

## Event gallery

- **Alt text**: banner
  - **Image URL**: https://cdn-az.allevents.in/events7/banners/8e79b1f79b2a7f76a4ffe5181ba74dd718d0bf04af4d89fb5c0eebf31bdf8d55-rimg-w1080-h608-dc63752c-gmir?v=1774631198
- **Alt text**: thumbnail
  - **Image URL**: https://cdn-az.allevents.in/events7/banners/74943ea6592a879cfc412e3c88fdb8d913d26ac162270b03f456c6d08f565baa-rimg-w300-h300-dc63792c-gmir?v=1774631199

## FAQs

- **Q**: When is the event happening?
  - **A:** Thu, 02 Jul, 2026 at 06:00 am (+03:00)
- **Q**: Where is the event happening?
  - **A:** Ρουμανία, Reprezentanță Comercială Stb, 040214 București, România, Bucharest, Romania
- **Q**: Who is organizing the event?
  - **A:** ΕΞΕΡΕΥΝΗΤΕΣ-Φίλοι Πολιτιστικών και Πεζοπορικών εξορμήσεων
- **Q**: What type of event is this?
  - **A:** business, trips-adventures
- **Q**: Where can I find ticket details about Πεζοπορικό/Πολιτιστικό 7ήμερο στα Καρπάθια Όρη της Ρουμανίας Συνοδός: Λάζαρος Κουλπούζης ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Πεζοπορικό/Πολιτιστικό 7ήμερο στα Καρπάθια Όρη της Ρουμανίας Συνοδός: Λάζαρος Κουλπούζης",
        "image": "https://cdn-az.allevents.in/events7/banners/8e79b1f79b2a7f76a4ffe5181ba74dd718d0bf04af4d89fb5c0eebf31bdf8d55-rimg-w1080-h608-dc63752c-gmir?v=1774631198",
        "startDate": "2026-07-02T06:00:00+03:00",
        "endDate": "2026-07-08T21:00:00+03:00",
        "url": "https://allevents.in/bucharest/Πεζοπορικό-Πολιτιστικό-7ήμερο-στα-Καρπάθια-Όρη-της-Ρουμανίας-Συνοδός-Λάζαρος-Κουλπούζης/200029356240458",
        "eventStatus": "https://schema.org/EventScheduled",
        "location": {
            "@type": "Place",
            "name": "Ρουμανία",
            "address": {
                "@type": "PostalAddress",
                "streetAddress": "Reprezentanță Comercială Stb, 040214 București, România",
                "addressLocality": "Bucharest",
                "addressRegion": "BU",
                "addressCountry": "RO"
            },
            "geo": {
                "@type": "GeoCoordinates",
                "latitude": "44.416666666667",
                "longitude": "26.1"
            }
        },
        "eventAttendanceMode": "https://schema.org/OfflineEventAttendanceMode",
        "description": "Οι Εξερευνητές θα βρεθούμε τον Ιούλιο στα Καρπάθια όρη της Ρουμανίας, έναν παραμυθένιο, μεσαιωνικό τόπο. \n\nΤα Καρπάθια Όρη είναι το καταφύγιο πολλών διαφορετικών ειδών ζώων όπως λύκοι, λύγκες, αλλά και τον μεγαλύτερο πληθυσμό καφέ αρκούδων σε όλη την Ευρώπη.\n\nΜεταξύ άλλων σε αυτό το 7ήμερο ταξίδι θα",
        "organizer": [
            {
                "@type": "Organization",
                "name": "-    ",
                "url": "https://allevents.in/org/ΕΞΕΡΕΥΝΗΤΕΣ-Φίλοι-Πολιτιστικών-και-Πεζοπορικών-εξορμήσεων/20238580"
            }
        ]
    }
]
```